Jemi jo pak të kënaqur që jemi shfletuesi i çuditshëm.
Nuk kemi iniciale aksionesh për
t’ia dhënë shtypit bashkë me emrin tonë.
Nuk kemi fitim.
Nuk kemi yje roku që i vëmë mbi të tjerët
Nuk bëjmë po ato pazare,
nuk nënshkruajmë po ato kontrata,
apo shtrëngojmë po ato duar,
si gjithkush tjetër.
Dhe ndjehemi mirë me tërë këtë.
Jemi një grup njerëzish jokonvencionalë,
frymëzuar në mënyrë të pavarur,
që gjërat i bëjnë pakëz ndryshe.
Atje ku një shoqëri tjetër do të çmonte fitimin
ne çmojmë... vlerat.
Kur konkurrenti bluan se si ta bëjë diçka
pronësore, ne luftojmë ta lëmë të lirë.
Dhe teksa shumica e produkteve dhe teknologjive
zhvillohen pas dyersh të mbyllura,
tonat kultivohen në qiell të hapur,
gjithkush mund t’i shohë.
Nuk na duhet të përgjigjemi ndaj aksionerësh.
Përgjigjemi vetëm para jush.
Dhe nuk veprojmë kështu se na duket zbavitëse,
edhe pse është tejet zbavitëse.
Veprojmë në këtë mënyrë
ngaqë besojmë se është gjëja e duhur për t’u bërë.
Besojmë në parimet e jo te fitimet.
Besojmë se ndershmëria fiton mbi sekretin,
dhe bashkësia mbi interesat e korporatave.
Besojmë se është më mirë të përkujdesesh
për web-in se sa ta kesh pronë,
ta shohësh si burim që do mbrojtur
se sa si mall për shitje.
Dhe besojmë fort në risitë
që e vënë përdoruesin në ballë dhe në timon.
Por më e rëndësishmja,
besojmë te ju.
Besojmë se shfletuesi më i mirë i botës u bë i mundur
nga inxhinierë, programues,
grafistë, dhe njerëz si ju,
që japin kohë nga e tyrja, talent, energji dhe përkrahje për kauzën.
Dhe besojmë se tok,
me këtë kauzë në mendje,
mund të vazhdojmë me risi në përfitim të individit,
dhe përmirësimit të web-it.
Që kështu, përherë e përgjithmonë,
t’i shërbehet të mirës së përgjithshme.
Jemi të tërë Mozilla Firefox.
Nuk jemi thjesh një shfletues ndryshe.
Jemi një shfletues që sjell ndryshim.